作者：谢懋
词牌/韵律：风流子

paragraphs: 少年多行乐，方豪健、何处不嬉游。
记情逐艳波，暖香斜径，醉摇鞭影，扑絮青楼。
难忘是，笑歌偏婉娩，乡号得温柔。
娇雨娱云，旋宽衣带，剩风残月，都在眉头。
一成憔悴损，人惊怪，空自引镜堪羞。
谁念短封难托，征雁虚浮。
念夜寒灯火，懒寻前梦，满窗风雨，供断闲愁。
情到不堪言处，却悔风流。